১ এপ্রিল থেকে PAN কার্ডে বড় বদল! শুধু আধার নয়, লাগবে আরও নথি

ওয়েব ডেস্ক: ১ এপ্রিল থেকে প্যান কার্ডের আবেদন প্রক্রিয়ায় (Pan Card Apply Procedure) আসছে বড় বদল। এখনও পর্যন্ত শুধু আধার কার্ড (Adhaar Card) দিয়েই PAN-এর জন্য আবেদন করা গেলেও, নতুন নিয়মে তা আর সম্ভব হবে না।

নতুন নিয়ম অনুযায়ী, PAN কার্ডের জন্য আবেদন করতে গেলে আধারের পাশাপাশি জন্মতারিখের প্রমাণপত্র (Date of Birth Proof) জমা দেওয়া বাধ্যতামূলক হবে। ১ এপ্রিল থেকে পুরনো আবেদন ফর্ম আর গ্রহণ করা হবে না।

আরও পড়ুন: বেজিংয়ে দিল্লির নতুন দূত হচ্ছেন বিক্রম দোরাইস্বামী

কোন কোন নথি লাগতে পারে?

নতুন নিয়মে জন্মতারিখ প্রমাণের জন্য নিচের যেকোনও একটি ডকুমেন্ট লাগতে পারে, জন্ম সার্টিফিকেট (Birth Certificate), ভোটার আইডি, মাধ্যমিকের মার্কশিট বা সার্টিফিকেট, ড্রাইভিং লাইসেন্স, পাসপোর্ট, ম্যাজিস্ট্রেট দ্বারা ভেরিফায়েড অ্যাফিডেভিট। সরকারের মতে, এই পরিবর্তনের লক্ষ্য হল যাচাইকরণ প্রক্রিয়া আরও শক্তিশালী করা এবং পরিচয় সংক্রান্ত ভুল কমানো।

১. অনলাইনে কীভাবে আবেদন করবেন?

২. NSDL-এর অফিসিয়াল ওয়েবসাইটে যান

৩. ‘Apply Online’ ক্লিক করে Form 49A বেছে নিন

৪. ‘Individual’ ক্যাটাগরি সিলেক্ট করুন

৫. নাম, জন্মতারিখ, মোবাইল নম্বর, ইমেল আইডি দিন

৬. ক্যাপচা দিয়ে ফর্ম সাবমিট করুন

৭. পাওয়া টোকেন নম্বর নোট করে রাখুন

৮. আধার OTP দিয়ে ভেরিফিকেশন সম্পন্ন করুন

৯. ঠিকানা ও অন্যান্য তথ্য পূরণ করুন

১০. ফি জমা দিয়ে আবেদন সম্পূর্ণ করুন

৩১ মার্চের মধ্যে আবেদন করলে এখনও শুধু আধার দিয়েই প্যান পাওয়া সম্ভব। কিন্তু ১ এপ্রিলের পর থেকে অতিরিক্ত নথি জমা দেওয়া বাধ্যতামূলক হবে, ফলে প্রক্রিয়াটি কিছুটা বেশি সময়সাপেক্ষ হতে পারে।